39. ΝΟΜΟΘΕΤ. ΔΙΑΤΑΓΜΑ υπ’ αριθ.645 της 27/29 Απρ. 1948 (ΦΕΚ Α΄ 110) Περί αναθεωρήσεως αποφάσεων Συμβουλίου κρίσεως Λιμενικών υπαξιωματικών κριθέντων στασίμων κατά την διάρκειαν της κατοχής και προσθήκης ετέρων τινών διατάξεων. Άρθρ.1.-1.Αι κατά την περίοδον της κατοχής εκδοθείσαι αποφάσεις Συμβουλίων, συνεπεία των οποίων εκρίθησαν στάσιμοι υπαξιωματικοί Λιμενικοί, υπόκεινται εις αναθεώρησιν ενώπιον Συμβουλιου συγκροτουμένου δι’ αποφάσεως του Υπουργού της Εμπορικής Ναυτιλίας εντός δύο μηνών από της δημοσιεύσεως του παρόντος εκ τριών αξιωματικών λιμενικών. 2.Εάν η απόφασις του ανωτέρω Συμβουλίου αποβή υπέρ του υπαξιωματικού αίρεται η αρχική αυτού στασιμότης μεθ’ όλων των έκτοτε επελθουσων εκ ταύτης συνεπειών, πλην του δικαιώματος απολήψεως διαφοράς αποδοχών δια τον διαδραμόντα χρόνον. 3.Τα αυτά εφαρμόζονται και περί των αποφάσεων των οικείων Συμβουλίων, δι’ ων εκρίθησαν στάσιμοι υπαξιωματικοί δια μακράν εκ της υπηρεσίας απουσίαν λόγω ασθενείας εκδηλωθείσης κατά την διάρκειαν της κατοχής και βεβαιωθείσης υπό της Α.Ν.Υ.Ε. 4.Αι διατάξεις των προηγουμένων πραγράφων έχουσιν ανάλογον εφαρμογήν και επί αξιωματικων λιμενικών, αίτνες απώλεσαν την αρχαιότητά των λόγω δυσμενούς κρίσεως των οικείων Συμβουλίων κατά τα έτη 1935-1944. Το Συμβούλιον δι’ αυτούς δέον ν’ αποτελήται εξ αξιωματικών ανωτέρων κατά βαθμόν των κρινομένων. Άρθρ.2.-(Ερμηνεύεται το άρθρ. 8 Ν.Δ. 482/1947). «Η αληθής έννοια του άρθρ. 8 του Ν.Δ. 481/47 «περί εθελουσίας εξόδου και αποσυμφορήσεως ανωτέρω στελεχών Λ.Σ.» είναι ότι η εις τους αξιωματικούς Λ.Σ.-περί ων το άρθρον τούτο-παροχή των πλεονεκτημάτων του άρθρ. 6 παρ. 1 του ιδίου ως άνω Ν.Δ/τος άρχεται από της υποβολής της περί της τοιαύτης προτιμήσεώς των σχετικής αιτήσεως τούτων». (Άρθρ.2 Ν.Δ. 645/1948). Άρθρ.3.-1.(Μεταβατική διάταξις). 2.Ο χρόνος υπηρεσίας Δοκίμου Σημαιοφόρου Λιμενικού συνυπολογίζεται και προσμετρείται προς συμπλήρωσιν της στρατολογικής υποχρεώσεως ως και του απαιτουμένου χρόνου προς προαγωγήν εις τον βαθμόν του Ανθυποπλοιάρχου. Η παρούσα διάταξις ισχύει και δια τους ήδη υπηρετούντας Σημαιοφόρους Λιμενικούς. 